KOMISSION ASETUS (ETY) N:o 1931/91, annettu 2 päivänä heinäkuuta 1991, viljapohjaisten rehuseosten vientituen myöntämisestä ja ennakolta vahvistamisesta annetun asetuksen (ETY) N:o 1913/69 muuttamisesta



Virallinen lehti nro L 174 , 03/07/1991 s. 0009 - 0010

Suomenk. erityispainos Alue 3 Nide 38 s. 0043

Ruotsink. erityispainos Alue 3 Nide 38 s. 0043



KOMISSION ASETUS (ETY) N:o 1931/91, annettu 2 päivänä heinäkuuta 1991, viljapohjaisten rehuseosten vientituen myöntämisestä ja ennakolta vahvistamisesta annetun asetuksen (ETY) N:o 1913/69 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon vilja-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2727/75(1), sellaisena kuin se on viimeksi muutettuna asetuksella (ETY) N:o 3577/90(2), ja erityisesti sen 16 artiklan 6 kohdan, ottaa huomioon viljapohjaisiin rehuseoksiin sovellettavasta järjestelmästä 29 päivänä lokakuuta 1975 annetun neuvoston asetuksen (ETY) N:o 2743/75(3), sellaisena kuin se on viimeksi muutettuna asetuksella (ETY) N:o 944/87(4), ja erityisesti sen 7 artiklan 5 kohdan, sekä katsoo, että komission asetuksen (ETY) N:o 1913/69(5), sellaisena kuin se on viimeksi muutettuna asetuksella (ETY) N:o 1349/87(6), 1 artiklassa luetellaan tärkeimmät tekijät, jotka on otettava huomioon vahvistettaessa viljapohjaisten rehuseosten tukia, asetuksen (ETY) N:o 1913/69 liitteessä luetellaan tekijät ennakolta vahvistetun vientituen tarkistusta varten; mainittua liitettä on syytä muuttaa niin, että kertoimet kuvastavat paremmin eri rehuseosten viljatuotepitoisuutta, on syytä säätää taloudellisten toimijoiden hyväksi, että tätä muutosta voitaisiin lykätä niiden tukien osalta, jotka on vahvistettu ennen tämän asetuksen voimaantuloa, neuvoston asetuksella (ETY) N:o 2658/87(7), sellaisena kuin se on viimeksi muutettuna asetuksella (ETY) N:o 3274/90(8), otetaan käyttöön 1 päivästä tammikuuta 1988 harmonoidun järjestelmän nimikkeistöön perustuva yhdistetty nimikkeistö, jota sovelletaan sekä yhteisen tullitariffin että yhteisön ulkomaankauppatilastojen tarkoituksiin; asetuksessa (ETY) N:o 1913/69 olevat viittaukset tavaroihin, kuvauksiin ja tariffiin on mukautettava yhdistettyyn nimikkeistöön, ja tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetusta (ETY) N:o 1913/69 seuraavasti. 1) Korvataan 2 artiklan 1 kohta seuraavasti: "1 Viejän on ilmoitettava toimivaltaisille toimielimille viljapohjaisen rehuseoksen kokonaiskoostumus ja mainittava jokaisen siihen sisältyvän tuotelaadun prosenttimäärä eriteltynä yhdistetyn nimikkeistön nimikkeiden mukaan." 2) Korvataan 4 artiklan 3 kohta seuraavasti: "3 Edellä 1 ja 2 kohdassa tarkoitetut tekijät on eriteltävä: - tuontitodistuksissa erikseen yhdistetyn nimikkeistön eri alanimikkeisiin kuuluvien viljapohjaisten rehuseosten osalta; - vientitodistuksissa erikseen viljapohjaisten rehuseosten viljatuotepitoisuuden mukaan, ottaen huomioon tukien vahvistamisesta kyseiselle kuukaudelle annetun asetuksen liitteen nimikkeistöosassa oleva asteikko." 3) Korvataan liite tämän asetuksen liitteellä. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Liitteessä säädettyjä kertoimia ei sovelleta niiden tukien tapauksessa, jotka on vahvistettu ennakolta ennen tämän asetuksen voimaantuloa. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 2 päivänä heinäkuuta 1991. Komission puolesta Ray MAC SHARRY Komission jäsen (1) EYVL N:o L 281, 1.11.1975, s. 1 (2) EYVL N:o L 353, 17.12.1990, s. 23 (3) EYVL N:o L 281, 1.11.1975, s. 60 (4) EYVL N:o L 90, 2.4.1987, s. 2 (5) EYVL N:o L 246, 30.9.1969, s. 11 (6) EYVL N:o L 127, 16.5.1987, s. 14 (7) EYVL N:o L 256, 7.9.1987, s. 1 (8) EYVL N:o L 315, 15.11.1990, s. 2 LIITE >TAULUKON PAIKKA>